Ferencszállás Községi Önkormányzat Képviselő-testületének
6/2016.(V.30.) Önkormányzati rendelete a települési szilárd kommunális hulladékkal kapcsolatos helyi közszolgáltatás ellátásáról szóló 9/2015. (VI.29.) Önkormányzati rendelet módosításáról
Ferencszállás Községi Önkormányzat Képviselő-testülete Magyarország Alaptörvénye 32. cikk (1) a) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvényben kapott felhatalmazásával élve a hulladékról szóló 2012. évi CLXXXV. törvény (Ht.) 35. §-a és 88. § (4) bekezdése alapján a települési hulladékhoz kapcsolódó hulladékgazdálkodási közszolgáltatásról az alábbi rendeletet alkotja:

1. §
Módosul a rendelet 3.§ (4) bekezdése az alábbiak szerint:

(4) A közszolgáltató a választási lehetőség jogszerű alkalmazását jogosult ellenőrizni, amelyről jegyzőkönyv kerül kiállításra. Amennyiben a kisebb űrmértékű gyűjtőedényzet e szakasz rendelkezéseitől eltérően kerül kiválasztásra, úgy a közszolgáltató jogosult az ellenőrzés adatai alapján az érintett háztartás tényleges lakóinak, vagy az ingatlant használó természetes személyek számának alapulvételével nagyobb gyűjtőedényzet alkalmazását előírni. A közszolgáltató az ellenőrzés során felhívhatja az ingatlanhasználót az ingatlant használó személyek számának és a használat kezdő időpontjának okirati, vagy egyéb módon történő igazolására. Amennyiben az ellenőrzés adatai alapján megállapítható az ellenőrzés időpontja előtti időszakra, hogy az ingatlanhasználó a kisebb űrtartalmú gyűjtőedény választására nem volt jogosult, úgy a közszolgáltató jogosult a jogosulatlan igénybevétel időtartamára a felmerülő költségeit érvényesíteni.

 2. §
Módosul a rendelet 6.§ (2) bekezdése az alábbiak szerint:

(2) A Közszolgáltató köteles a szolgáltatás ellátásával kapcsolatos panaszokat a fogyasztóvédelmi rendelkezések szerint kivizsgálni és a vizsgálat eredményéről az ügyfelet, bejelentőt írásban tájékoztatni.. 

3. §
Módosul a rendelet 10.§ -a az alábbiak szerint:

10.§  (1)  Az ingatlan használó a hulladékgazdálkodási közszolgáltatási díj fizetési kötelezettségét a Ht. 32/A.§ (2) bekezdése szerint létrehozott koordináló szervezet (a továbbiakban: Koordináló szerv) által kibocsátott számla megfizetésével teljesíti.

(2) Az ingatlan használó a hulladékgazdálkodási közszolgáltatási díjat az igénybevétel napjától köteles megfizetni. Az igénybevétel tényét a közszolgáltató részére 15 napon belül kell bejelenteni, a díj ennek figyelembevételével kerül megállapításra és helyesbítésre. Nem tagadhatja meg a közszolgáltatási díj megfizetését az, aki a települési hulladékkal kapcsolatos kötelezettségeit nem teljesíti, feltéve, feltéve, hogy részére a közszolgáltató a szolgáltatás teljesítésére rendelkezésre áll.

(3)       A települési hulladék kezeléséért az ingatlanhasználó, mint a települési hulladék gyűjtésére és a Közszolgáltatónak való átadására kötelezett, közszolgáltatási díjat fizet. A kifizetett díj az évi egyszeri lomtalanítás díját is tartalmazza.

(4)       Nem kell közszolgáltatási díjat fizetni a lakatlan ingatlan esetében arra az időre, amíg azt nem lakják, vagy használatát szüneteltetik és azon hulladék nem keletkezik.

(5)       Az ingatlanhasználó mentesül a díjfizetési kötelezettség alól, ha legalább 60 napig megszakítás nélkül nem tartózkodik ingatlanán és az ingatlant más sem használja, továbbá legalább 30 nappal a kívánt időpont előtt írásban kéri a közszolgáltatótól a települési szilárd hulladékkal kapcsolatos kötelező közszolgáltatás szüneteltetését távolléte idejére. A szünetelést a Koordináló szerv a kérelem benyújtását követő 30 nap eltelte utáni hónap első napjától veszi figyelembe és a szüneteltetés időtartama alatt számlát nem készít. A kérelem csak a tárgyévre hatályos.

(6)       A folyamatos szüneteltetésre irányuló kérelem legfeljebb egy naptári évre vonatkozhat, a szolgáltatás szüneteltetésének meghosszabbítását a tárgyévet követő év január 15-ig az ingatlan tulajdonosa használója írásban köteles kérni a közszolgáltatótól.

(7)       A szüneteltetési kérelmet a Koordináló szerv csak abban az esetben fogadja el, ha a kérelmezőnek díjhátraléka nincs, vagy azt a kérelem benyújtásáig rendezte. A lakatlanság tényét a jegyző igazolja.

(8)       A szünetelési igény érvényesítéséhez az ingatlanhasználó köteles a Koordináló szervnek igazolni a lakatlanság tényét víz, gáz, elektromos áram fogyasztói számla csatolásával, vagy más alkalmas módon (építési engedély, bontási engedély, halotti anyakönyvi kivonat, hatósági bizonyítvány, stb.).

(9)       A tulajdoni vagy használati viszonyokban bekövetkező változás esetén az előző ingatlanhasználó 8 napon belül köteles e tényt a Koordináló Szervnek írásban bejelenteni, egyidejűleg tájékoztatnia kell az új ingatlanhasználó személyéről. A díjfizetési kötelezettség az új használót a szolgáltató felé a birtokbavételt követő hónap 1. napjától terheli. Ezen időpontig a szolgáltató részére a díjat a korábbi használó köteles megfizetni.

(10)       Nem tagadhatja meg a közszolgáltatási díj megfizetését az, aki a települési hulladékkal kapcsolatos kötelezettségeit nem teljesíti, feltéve, hogy a közszolgáltató számára a közszolgáltatást felajánlja, illetve a közszolgáltatás teljesítésére vonatkozó rendelkezésre állását igazolja.

4. §
A rendelet 11.§-a hatályát veszti.

5.§
(1) Ez a rendelet kihirdetést követőnapon lép hatályba.

(2) Kihirdetve: 2016. május 30. napján.

Kmft.

        Jani János                                                                                  dr. Gácsi Zoltán
       polgármester                                                                                          jegyző

